Document ID: 32002R0493

Nariadenie Komisie (ES) č. 493/2002
z 19. marca 2002,
ktorým sa mení a dopĺňa nariadenie Rady (EHS) č. 2771/75 o spoločnej organizácii trhu s vajcami a nariadenie Rady (EHS) č. 2777/75 o spoločnej organizácii trhu s hydinovým mäsom, pokiaľ ide o číselné znaky kombinovanej nomenklatúry pre určité výrobky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 234/79 z 5. februára 1979 o postupe pri úprave nomenklatúry Spoločného colného sadzobníka používanej pre poľnohospodárske výrobky [1], naposledy zmenené a doplnené nariadením (ES) č. 3290/94 [2], a najmä na jeho článok 2 (1),
keďže:
(1) Nariadenie Komisie (ES) č. 2031/2001 zo 6. augusta 2001, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [3], mení a dopĺňa kombinovanú nomenklatúru pre určité výrobky.
(2) Príloha I k nariadeniu Rady (EHS) č. 2771/75 z 29. októbra 1975 o spoločnej organizácii trhu s vajciami [4], naposledy zmenenému a doplnenému nariadením Komisie (ES) č. 1516/96 [5], a článok 1 (1) nariadenia Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [6], naposledy zmeneného a doplneného nariadením Komisie (ES) č. 2916/95 [7], by sa mali v dôsledku toho zmeniť a doplniť.
(3) Zmeny a doplnky by sa mali uplatňovať od dátumu uplatňovania nariadenia (ES) č. 2031/2001.
(4) Opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia,
PRIJALA TOTO NARIADENIE:
Článok 1
V prílohe I k nariadeniu (EHS) č. 2771/75 sa riadok:
"190530 | - Sladké sušienky; wafle a oblátky" |
nahrádza týmto:
"190531 | - Sladké sušienky" |
a
"190532 | - Wafle a oblátky" |
Článok 2
V článku 1 (1) nariadenia (EHS) č. 2777/75 sa číselné znaky KN "02109071 a 02109079" nahrádzajú číselnými znakmi KN "02109971 a 02109979".
Článok 3
Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev.
Bude sa uplatňovať od 1. januára 2002.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 19. marca 2002

Labels: 3
17